pythainlp/thaigov-v2-corpus-22032023 huggingface dataset:
วันศุกร์ที่ 15 กรกฎาคม 2565
นายกฯ พอใจไทยได้โควต้าส่งแรงงานทำงานรัฐอิสราเอลเพิ่มขึ้นจากมาตรการรับมือโควิด-19 ของรัฐบาล ทักษะและความรับผิดชอบของแรงงานไทย สร้างความต้องการจ้างงานสูงขึ้นคนไทยมีงานทำเพิ่ม
นายกฯ พอใจไทยได้โควต้าส่งแรงงานทำงานรัฐอิสราเอลเพิ่มขึ้นจากมาตรการรับมือโควิด-19 ของรัฐบาล ทักษะและความรับผิดชอบของแรงงานไทย สร้างความต้องการจ้างงานสูงขึ้นคนไทยมีงานทำเพิ่ม
วันนี้ (15 กรกฎาคม 2565) นายธนกร วังบุญคงชนะ โฆษกประจำสำนักนายกรัฐมนตรี เผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ยินดีต่อความก้าวหน้าในการจัดส่งแรงงานไทยไปทำงานในภาคเกษตรของรัฐอิสราเอล ภายใต้โครงการ “ความร่วมมือไทย - อิสราเอล เพื่อการจัดหางาน (Thailand – Israel Cooperation on the Placement of Workers: TIC) ซึ่งในปี 2565 ไทยได้จัดส่งแรงงานแล้วทั้งสิ้น 3,759 คน โดยนายกรัฐมนตรีให้นายสุชาติ ชมกลิ่น รัฐมนตรีว่าการกระทรวงแรงกำชับให้หน่วยงานที่เกี่ยวข้องดูแลและอำนวยความสะดวก พร้อมหาแนวทางขยายตลาด เสริมสร้างทักษะที่จำเป็นและเป็นที่ต้องการของตลาด เพื่อเพิ่มโอกาสให้แรงงานไทยในตลาดโลก
โฆษกประจำสำนักนายกรัฐมนตรี กล่าวว่า ในปีงบประมาณ 2565 ประเทศไทยได้รับโควต้าจัดส่งแรงงานไทยไปทำงานในภาคเกษตรของรัฐอิสราเอล จำนวน 6,800 คน เพิ่มขึ้น 1,800 คน จากปีงบประมาณ 2564 ที่ได้โควตาทั้งหมด 5,000 คน ทั้งนี้ เนื่องจากชื่อเสียงไทยมีมาตรการบริหารจัดการในช่วงสถานการณ์การแพร่ระบาดของโรคโควิด -19 ที่ดี รวมถึงแรงงานไทยมีทักษะและความรับผิดชอบ เป็นที่ต้องการของนายจ้างในรัฐอิสราเอล ทำให้มีความต้องการจ้างงานเพิ่มขึ้น ทั้งนี้ แรงงานไทยจะได้รับการอบรมคนหางานก่อนการเดินทางไปทำงานในต่างประเทศ และจะได้รับเงินเดือนขั้นต่ำก่อนหักภาษีเดือนละ 5,300 เชคเกล หรือประมาณ 54,852 บาท (ขึ้นอยู่กับอัตราแลกเปลี่ยนในขณะนั้น) ซึ่งหากทำงานจนครบสัญญาจ้างงานสูงสุด 5 ปี 3 เดือน จะมีรายได้มากกว่า 3 ล้านบาทต่อคน
“นายกฯ ย้ำความสำคัญของภาคแรงงานซึ่งถือเป็นฟันเฟืองสำคัญในการขับเคลื่อนประเทศ และนำรายได้จากต่างประเทศเข้ามาในระบบเศรษฐกิจไทย โดยชื่นชมทุกหน่วยงานที่ได้ดำเนินตามแนวนโยบาย ที่รัฐบาลมุ่งมั่นพัฒนาศักยภาพแรงงานไทยในทุกมิติ เพื่อสร้างความพร้อมต่อการทำงานในศตวรรษที่ 21 และเพิ่มโอกาสในการจ้างงาน ทั้งนี้ นายกรัฐมนตรีขอให้แรงงานไทยที่ไปทำงานยังรัฐอิสราเอลทำงานด้วยความตั้งใจ ขยันขันแข็ง ปฏิบัติตามสัญญาจ้างและกฎหมายของรัฐอิสราเอลอย่างเคร่งครัด และนำความรู้ประสบการณ์ที่ได้รับกลับมาพัฒนาประเทศ และตนเองต่อไป” นายธนกรฯ กล่าว
วันพฤหัสบดีที่ 13 มกราคม 2565
“ชัยวุฒิ” พบ ศาลยุติธรรม เตรียมเปิดรับฟ้องคดีออนไลน์ทางอิเล็กทรอนิกส์ แก้ปัญหาประชาชนซื้อสินค้าไม่ตรงปก เริ่มปลายเดือนมกราคม
“ชัยวุฒิ” พบ ศาลยุติธรรม เตรียมเปิดรับฟ้องคดีออนไลน์ทางอิเล็กทรอนิกส์ แก้ปัญหาประชาชนซื้อสินค้าไม่ตรงปก เริ่มปลายเดือนมกราคม
รมว.ดิจิทัลฯเข้าพบประธานศาลฎีกาเผยศาลยุติธรรมพร้อมเปิดรับฟ้องคดีออนไลน์ทางอิเล็กทรอนิกส์ปลายเดือนมกราคมหวังช่วยเหลือประชาชนผู้เสียหายจากการซื้อขายออนไลน์
ภายหลังจากที่พลเอกประยุทธ์จันทร์โอชานายกรัฐมนตรีได้มีข้อสั่งการกำชับให้นายชัยวุฒิธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจเเละสังคม(ดีอีเอส) เร่งรัดดูแลเรื่องการเเก้ปัญหาให้กับประชาชนที่ถูกหลอกลวงเกี่ยวกับการสั่งซื้อสินค้าออนไลน์และได้สินค้าไม่ตรงปกหรือได้ไม่ครบตามจำนวนเป็นปัญหาที่ส่งผลกระทบต่อผู้บริโภคเป็นจำนวนมากแต่ยังไม่มีช่องทางใดที่จะดำเนินการเอาผิดกับผู้ขายได้โดยตรง ล่าสุดนายชัยวุฒิธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจเเละสังคม ได้เข้าพบน.ส.ปิยะกุลบุญเพิ่มประธานศาลฎีกาเพื่อติดตามความคืบหน้าเกี่ยวกับปัญหาดังกล่าว โดยน.ส.ปิยะกุลบุญเพิ่มประธานศาลฎีกา กล่าวว่าเราตระหนักถึงความเดือดร้อนของประชาชนเเละพยายามที่จะดูเเลผู้เสียหายในทุกมิติภายใต้สโลแกนความยุติธรรมที่เข้าถึงง่ายจึงตั้งโจทย์ว่าทำอย่างไรจึงจะทำให้ประชาชนที่ได้รับความเสียหายเข้าถึงการฟ้องคดีแพ่งได้ง่ายซึ่งขณะนี้กำลังสร้างช่องทางการรับฟ้องคดีทางอิเล็กทรอนิกส์โดยมุ่งเน้นไปที่คดีแพ่งเป็นหลักเพื่อแก้ปัญหาผู้บริโภคได้รับสินค้าไม่ตรงปกหรือได้รับสินค้าไม่เป็นไปตามที่ตกลงไว้ซึ่งพบว่ามีเพิ่มมากขึ้นเป็นจำนวนมากในยุคปัจจุบัน
นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจเเละสังคม กล่าวว่ากระทรวงดิจิทัลฯพร้อมทำงานขับเคลื่อนควบคู่ไปกับศาลยุติธรรมเพื่อเเก้ปัญหาเรื่องดังกล่าวให้กับประชาชนโดยสนับสนุนเครื่องมือในการทำงานเเละประสานความร่วมมือกันระหว่างศาลยุติธรรมเเละสำนักงานพัฒนาธุรกรรมทางอิเล็กทรอนิกส์(ETDA)ซึ่งเป็นหน่วยงานในสังกัดกระทรวงดิจิทัลเพื่อเศรษฐกิจเเละสังคม
ทั้งนี้การซื้อขายออนไลน์จะสามารถยื่นฟ้องคดีได้24ชั่วโมงเรียกว่ายื่นฟ้องได้ทุกวันตลอดเวลาผู้เสียหายไม่ต้องนำกระดาษมายื่นฟ้องศาลเหมือนคดีปกติช่วยในการอำนวยความสะดวกเรื่องการที่ไม่ต้องเดินทางมาศาลให้ทันเวลาทำการและสามารถทำได้ที่ไหนก็ได้การกรอกข้อมูลในระบบที่ใช้ในการฟ้องคดีซื้อขายออนไลน์ได้กำหนดให้ไม่มีความซับซ้อนจะมีช่องกรอกข้อมูลพร้อมเเนบหลักฐานที่จะเป็นไฟล์ทำได้ไม่ยากถือว่าเป็นการเเก้ปัญหาเเละอำนวยความสะดวกให้กับประชาชนอย่างไรก็ตามศาลยุติธรรมเตรียมที่จะเปิดระบบการรับฟ้องคดีทางอิเล็กทรอนิกส์อย่างเป็นทางการได้ภายในเดือนมกราคมนี้ขณะนี้อยู่ระหว่างการพัฒนาเว็บไซต์เพื่อให้ง่ายต่อการติดต่อสื่อสาร
สำหรับคดีนี้ผู้เสียหายสามารถยื่นฟ้องตรงได้โดยเข้าไปกรอกเอกสารยืนยันตัวตนในเว็บไซต์โดยมีการตั้งองค์คณะผู้พิพากษา5คณะเพื่อทำการรับเรื่องราวและจะเป็นการพิจารณาความรวมถึงการสื่อความเสียหายผ่านระบบอิเล็กทรอนิกส์ซึ่งจะทำให้เกิดความสะดวกแก่ผู้เสียหายแม้วงเงินเสียหายจะไม่มากนัก
************
วันศุกร์ที่ 19 สิงหาคม 2565
รองปลัดฯ ดีอีเอส บรรยายพิเศษ เรื่อง “กฎหมายคุ้มครองข้อมูลส่วนบุคคลกับ บมจ.ไออาร์พีซี”
รองปลัดฯ ดีอีเอส บรรยายพิเศษ เรื่อง “กฎหมายคุ้มครองข้อมูลส่วนบุคคลกับ บมจ.ไออาร์พีซี”
เมื่อวันที่18สิงหาคม 2565 ดร.เวทางค์พ่วงทรัพย์รองปลัดกระทรวงดิจิทัลเพื่อเศรษฐกิจและสังคมทำหน้าที่เลขาธิการคณะกรรมการคุ้มครองข้อมูลส่วนบุคคลเป็นวิทยากรบรรยายพิเศษในรูปแบบการเสวนาเรื่องพระราชบัญญัติคุ้มครองข้อมูลส่วนบุคคลพ.ศ.2562กฎหมายลำดับรองและแนวปฏิบัติของสำนักงานคณะกรรมการคุ้มครองข้อมูลส่วนบุคคลให้กับบริษัทไออาร์พีซีจำกัด(มหาชน)ผ่านสื่ออิเล็กทรอนิกส์ ทั้งนี้เพื่อเสริมสร้างความรู้ความเข้าใจเกี่ยวกับหลักเกณฑ์และสาระสำคัญของพ.ร.บ.คุ้มครองข้อมูลส่วนบุคคลฯรวมทั้งแนวทางปฏิบัติเพื่อให้เป็นไปตามข้อกำหนดในกฎหมายมีขอบเขตเนื้อหาประกอบด้วย หลักการของพ.ร.บ.ข้อมูลส่วนบุคคลฯประเภทของข้อมูลเหตุผลในการคุ้มครองข้อมูลส่วนบุคคล ขอบเขตการบังคับใช้แนวทางการดำเนินงานให้สอดคล้องกับกฎหมายและกรณีศึกษาการละเมิดข้อมูลส่วนบุคคลโดยรองปลัดกระทรวงดิจิทัลฯแลกเปลี่ยนข้อคิดเห็นและตอบข้อซักถามระหว่างการบรรยายพิเศษ
*******************
วันจันทร์ที่ 28 มิถุนายน 2564
ระเบียงเศรษฐกิจพิเศษ 4 ภาค
วันศุกร์ที่ 4 มิถุนายน 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเห็นชอบหลักการกำหนดพื้นที่ระเบียงเศรษฐกิจพิเศษเพิ่มเติม 4 ภูมิภาค เพื่อส่งเสริมการลงทุนยกระดับเศรษฐกิจท้องถิ่น ได้แก่ ภาคเหนือ จ.เชียงราย เชียงใหม่ ลำพูน และลำปาง ภาคตะวันออกเฉียงเหนือ จ.ขอนแก่น นครราชสีมา อุดรธานี และหนองคาย ภาคกลางและตะวันตก จ.พระนครศรีอยุธยา นครปฐม สุพรรณบุรี และกาญจนบุรี และภาคใต้ จ.ชุมพร ระนอง สุราษฎร์ธานี และนครศรีธรรมราช โดยให้ทุกจังหวัดที่อยู่ในพื้นที่ระเบียงเศรษฐกิจพิเศษ รับฟังความเห็นของประชาชน องค์กรปกครองส่วนท้องถิ่น และภาคส่วนที่เกี่ยวข้อง เพื่อร่วมกันกำหนดการใช้พื้นที่ สิทธิประโยชน์แก่ผู้ประกอบการ ตลอดจนการบริหารจัดการให้เหมาะสมกับศักยภาพของพื้นที่โดยรัฐบาลจะมีมาตรการสนับสนุนอย่างเต็มที่
“รวมไทยสร้างชาติ” กับสำนักโฆษก สำนักเลขาธิการนายกรัฐมนต
วันพุธที่ 9 มีนาคม 2565
รัฐบาลเตือนประชาชนระมัดระวังโรคและภัยสุขภาพในช่วงฤดูร้อน แนะผู้ปกครองดูแลลูกหลานใกล้ชิดไม่ปล่อยให้เล่นน้ำลำพัง เผยสถิติย้อนหลัง 10 ปี ไทยเสียชีวิตจากการจมน้ำถึง 35,915 คน
รัฐบาลเตือนประชาชนระมัดระวังโรคและภัยสุขภาพในช่วงฤดูร้อน แนะผู้ปกครองดูแลลูกหลานใกล้ชิดไม่ปล่อยให้เล่นน้ำลำพัง เผยสถิติย้อนหลัง 10 ปี ไทยเสียชีวิตจากการจมน้ำถึง 35,915 คน เป็นเด็กอายุต่ำกว่า 15 ปี มากถึงร้อยละ 20.5
วันที่ 9 มี.ค. 2565 น.ส.ไตรศุลี ไตรสรณกุล รองโฆษกประจำสำนักนายกรัฐมนตรี กล่าวว่า จากที่กรมควบคุมโรคกระทรวงสาธารณสุข ได้ออกประกาศ เรื่อง การป้องกันโรคและภัยสุขภาพที่เกิดในช่วงฤดูร้อนของประเทศไทย พ.ศ. 2565 โดยได้แจ้งเตือนถึง 5 โรค และ 3 ภัยสุขภาพ ที่ประกอบด้วยโรคติดต่อทางเดินอาหารและน้ำ 5 โรค ได้แก่ 1) โรคอุจจาระร่วง 2) โรคไข้ไทฟอยด์หรือไข้รากสาดน้อย 3) โรคอาหารเป็นพิษ 4) อหิวาตกโรค และ 5) โรคไวรัสตับอักเสบ เอ ส่วน 3 ภัยสุขภาพ ได้แก่ 1) การเจ็บป่วยและเสียชีวิตจากภาวะอากาศร้อน 2) ผลกระทบจากหมอกควัน 3) การบาดเจ็บและเสียชีวิตจากการจมน้ำ
ทั้งนี้ รัฐบาลขอให้ประชาชนใช้ความระมัดระวังพร้อมกับปฏิบัติตามข้อแนะนำของกรมควบคุมโรคในการป้องกันโรคและภัยสุขภาพ ดูแลสุขภาพให้แข็งแรงเพื่อลดโอกาสการเกิดโรคและการสูญเสีย เพราะหลายโรคที่มาพร้อมกับฤดูร้อนเป็นโรคตามฤดูกาลที่รักษาหายได้ แต่ภัยสุขภาพบางประเภทก็นำมาซึ่งความสูญเสีย น.ส.ไตรศุลี กล่าวว่า ในส่วนของการเสียชีวิตจากภาวะอากาศร้อนนั้น ข้อมูลของกรมควบคุมโรคระบุว่า ช่วงเดือนมี.ค.-พ.ค. ของทุกปีจะมีประชาชนเสียชีวิตจากภาวะอากาศร้อน ซึ่งในปี 2558-2564 มีผู้เสียชีวิต 56,60,24,18,57,12 และ 7 คนตามลำดับ ซึ่งส่วนใหญ่ผู้เสียชีวิตเป็นเพศชาย เช่นในปี 2564 ผู้เสียชีวิตทั้ง 7 รายทั้งหมดเป็นเพศชาย
โดยปัจจุบันสภาพของอุณหภูมิโลกได้เพิ่มขึ้นต่อเนื่องและระยะเวลาฤดูร้อนยาวนานขึ้น จะต้องมีการดูแลสุขภาพให้ปรับให้ทันต่อภาวะการเปลี่ยนแปลงของอุณหภูมิ โดยงดการออกกำลังกายหรือทำงานกลางแดดเป็นเวลานาน ดูแลร่างกายไม่ให้ขาดน้ำ ดื่มน้ำอย่างน้อยวันละ 8-10 แก้ว สวมเสื้อผ้าที่ระบายอากาศได้ง่าย ไม่ดื่มแอลกอฮอล์ หรือเสพยาเสพติดในช่วงที่มีอากาศร้อน
ขณะที่การจมน้ำก็เป็นอีกหนึ่งสาเหตุที่เกิดการเสียชีวิตจำนวนมาก โดยเฉพาะในกลุ่มเด็กข้อมูลของกระทรวงสาธารณสุข พบว่า ในช่วง10ปีที่ผ่านมา (2555-2564) ประเทศไทยมีผู้เสียชีวิตจากการจมน้ำถึง 35,915 คน โดยในจำนวนนี้เป็นเด็กอายุต่ำกว่า 15 ปีมากถึงร้อยละ 20.5 (7,374คน) โดยเด็กช่วงอายุ 5-9 ปี เป็นกลุ่มที่เสียชีวิตมากที่สุดที่ 2,867 คน และช่วงเดือนมี.ค. - พ.ค. เป็นช่วงที่เสียชีวิตมากที่สุดเฉลี่ยอยู่ที่ร้อยละ 32.7 ของการจมน้ำเสียชีวิตตลอดทั้งปี
ทั้งนี้ สาเหตุส่วนใหญ่เกิดจากการชวนกันไปเล่นน้ำตามลำพังที่แหล่งน้ำตามธรรมชาติไม่มีผู้ใหญ่ดูแล ซึ่งการป้องกันนั้นทั้งผู้ปกครองและคนในชุมชนต้องร่วมกันสอดส่อง ผู้ปกครองควรดูแลบุตรหลานอย่างใกล้ชิด จัดการแหล่งน้ำเพื่อให้เกิดความปลอดภัย เช่น สร้างรั้ว ติดป้ายคำเตือน จัดให้มีอุปกรณ์ช่วยคนตกน้ำไว้บริเวณแหล่งน้ำเสี่ยงสำหรับการช่วยเหลือ และเมื่อพบเห็นคนตกน้ำ ให้รีบโทรแจ้ง 1669 และหาอุปกรณ์ที่ลอยน้ำได้หรือเสื้อชูชีพ โยนให้คนที่ตกน้ำจับพยุงตัว เป็นต้น
.........................
วันเสาร์ที่ 9 เมษายน 2565
การรถไฟแห่งประเทศไทย บรูณาการความร่วมมือ ททท. กรมอนามัย กองบัญชาการตำรวจท่องเที่ยว เปิดเดินขบวนรถไฟวิถีใหม่ New Normal
ส่งเสริมการท่องเที่ยวในประเทศ เดินทางปลอดภัย ห่างไกลโควิด
เมื่อวันที่ 9 เมษายน 2565 สถานีกรุงเทพ (หัวลำโพง)การรถไฟแห่งประเทศไทย (รฟท.) กระทรวงคมนาคม ได้บูรณาการความร่วมมือกับการท่องเที่ยวแห่งประเทศไทย (ททท.) กรมอนามัย กระทรวงสาธารณสุข และกองบัญชาการตำรวจท่องเที่ยวในการส่งเสริมการเดินทางท่องเที่ยวทางรถไฟอย่างปลอดภัย วิถีใหม่ แบบ New Normal ภายใต้แนวทางปฏิบัติด้านสาธารณสุขเพื่อการป้องกันการแพร่ระบาดของเชื้อไวรัส COVID-19เพื่อเสริมสร้างความเชื่อมั่นการเดินทางโดยรถไฟ และส่งเสริมการท่องเที่ยวในประเทศ ตลอดจนเทศกาลสงกรานต์ที่กำลังจะมาถึงทั้งนี้ ได้มีการคิกออฟ เปิดเดินขบวนรถไฟวิถีใหม่ แบบ New Normal ของคณะผู้บริหารและบุคลากรของกรมอนามัย กระทรวงสาธารณสุข เส้นทางกรุงเทพ - อยุธยา เป็นขบวนแรก พาไปสัมผัสประสบการณ์ New Chapters ในแหล่งท่องเที่ยวที่มีเอกลักษณ์ และมีเสน่ห์ตามเส้นทางรถไฟ เพื่อช่วยกระตุ้นให้เกิดกระแส
การเดินทางของนักท่องเที่ยวทางรถไฟเพิ่มมากขึ้น
นายนิรุฒ มณีพันธ์ ผู้ว่าการรถไฟแห่งประเทศไทย เปิดเผยว่า ที่ผ่านมา รฟท. ให้สำคัญต่อการส่งเสริมการท่องเที่ยวภายในประเทศอย่างต่อเนื่อง โดยได้จัดขบวนรถไฟ ทั้งขบวนรถปกติ และขบวนรถพิเศษนำเที่ยว พาผู้โดยสารเดินทาง ไปสัมผัสเส้นทางท่องเที่ยวที่มีชื่อเสียงต่างๆ อาทิ ขบวนรถพิเศษนำเที่ยวเขื่อนป่าสักชลสิทธิ์ Unseen Thailand เส้นทางท่องเที่ยวรถไฟลอยน้ำ หนึ่งเดียวของเมืองไทย ขบวนรถจักรไอน้ำพิเศษนำเที่ยวเส้นทางสายประวัติศาสตร์ ขบวนรถไฟนำเที่ยว “ม่วนแต้ๆ แอ่ว แม่เมาะ By SRT x EGAT เส้นทางกรุงเทพ ลำปาง” และ ขบวนรถปฐมฤกษ์ เส้นทางรถไฟสายประวัติศาสตร์ 3 จังหวัด เชียงใหม่ ลำพูน และลำปาง (Lanna Modernization) เพื่อส่งเสริมการเดินทางท่องเที่ยวทางรถไฟ 3 จังหวัดภาคเหนือตอนบน เป็นต้น
จากความร่วมมือของทั้ง 4 หน่วยงานในครั้งนี้ รฟท.คาดหวังว่าจะช่วยสร้างความเชื่อมั่นให้แก่ผู้โดยสาร ในการเลือกใช้บริการรถไฟในการเดินทางท่องเที่ยวที่มีความปลอดภัย ห่างไกลจากโควิด ซึ่งได้มีการนำแนวปฏิบัติทางด้านสาธารณสุขเพื่อการป้องกันการแพร่ระบาดของเชื้อไวรัสโคโรนา 2019 มาปฏิบัติอย่างเคร่งครัด เช่น การให้ผู้ใช้บริการทุกคนต้องได้รับการฉีดวัคซีนอย่างน้อย 2 เข็ม และสามารถแสดงหลักฐานผ่าน Digital Health Pass บน หมอพร้อม แอพพลิเคชั่น หรือแสดงผลตรวจ ATK ไม่เกิน 72 ชั่วโมงต่อเจ้าหน้าที่ก่อนการเดินทาง
นอกจากนี้ ยังมีการเฝ้าระวัง โดยตั้งจุดคัดกรองวัดไข้ผู้โดยสารก่อนเข้าสถานี การตั้งจุดบริการแอลกอฮอล์ล้างมือ การให้สวมหน้ากากอนามัยตลอดการเดินทาง การรักษาระยะห่าง Social Distancing พร้อมให้สแกนแอปพลิเคชัน ไทยชนะ ก่อนและหลังใช้บริการ ตลอดจนเพิ่มความถี่ในการทำความสะอาด ฉีดพ่นแอลกอฮอลในขบวนรถโดยสารทุกครั้งหลังบริการ ตลอดจนฉีดพ่นบริเวณจุดสัมผัสพื้นที่ในสถานีรถไฟเป็นประจำ เพื่อสร้างความมั่นใจในความปลอดภัย ต่อผู้โดยสารตลอดการเดินทาง
วันพฤหัสบดีที่ 18 พฤศจิกายน 2564
กระทรวงยุติธรรม โดยกรมคุมประพฤติ จัดงานประกาศผลการตัดสินและมอบรางวัลโครงการประกวดหนังสั้น “โอกาสที่สังคมมอบให้”
กระทรวงยุติธรรม โดยกรมคุมประพฤติ จัดงานประกาศผลการตัดสินและมอบรางวัลโครงการประกวดหนังสั้น “โอกาสที่สังคมมอบให้”
ในวันพฤหัสบดีที่ ๑๘ พฤศจิกายน ๒๕๖๔ เวลา ๑๐.๐๐ น. ณ โรงภาพยนตร์ เอส เอฟ เอ็กซ์ ซีเนม่า เซ็นทรัลพลาซา ลาดพร้าว นางสาวณัฐธ์ภัสส์ ยงใจยุทธ ผู้ช่วยรัฐมนตรีประจำกระทรวงยุติธรรม เป็นประธานเปิดงานประกาศผลการตัดสินและพิธีมอบรางวัล โครงการประกวดหนังสั้น “โอกาสที่สังคมมอบให้” จัดโดยกรมคุมประพฤติ กระทรวงยุติธรรม พร้อมด้วย นายธนวัชร นิติกาญจนา ที่ปรึกษารัฐมนตรีว่าการกระทรวงยุติธรรม นายสหการณ์ เพ็ชรนรินทร์ รองปลัดกระทรวงยุติธรรม นายวิตถวัลย์ สุนทรขจิต อธิบดีกรมคุมประพฤติ นางธารินี แสงสว่าง รองอธิบดีกรมคุมประพฤติ พันตำรวจโท มนตรี บุณยโยธิน รองอธิบดีกรมคุมประพฤติ นางสาวนันทรัศมิ์ เทพดลไชย รองอธิบดีกรมคุมประพฤติ และผู้กำกับภาพยนตร์ชื่อดัง คือ นายปรัชญา ปิ่นแก้ว นายนนทรีย์ นิมิบุตร นายธนิตย์ จิตนุกูล นายบัณฑิต ทองดี และนายราเชนทร์ ลิ้มตระกูล ตลอดจนนักเรียน นิสิต นักศึกษา เยาวชน ที่ผ่านเข้ารอบ ๑๕ ทีมสุดท้าย และสื่อมวลชน เข้าร่วมงาน
ภายในงานมีการฉายวีดิทัศน์ตัวอย่างหนังสั้นและมอบเงินสนับสนุนทีมที่ผ่านเข้ารอบ จำนวน ๑๕ ทีม พร้อมทั้งประกาศผลรางวัลและมอบรางวัลแก่ผู้ชนะการประกวด มีรางวัลประกอบด้วย รางวัลชนะเลิศ ได้รับเงินรางวัล ๑๕๐,๐๐๐ บาท พร้อมโล่และเกียรติบัตร รางวัลรองชนะเลิศอันดับหนึ่ง ได้รับเงินรางวัล ๑๐๐,๐๐๐ บาท พร้อมโล่และเกียรติบัตร รางวัลรองชนะเลิศอันดับสอง ได้รับเงินรางวัล ๕๐,๐๐๐ บาท พร้อมโล่และเกียรติบัตร รางวัลชมเชย ๒ รางวัล ได้รับเงินรางวัล ๒๐,๐๐๐ บาท พร้อมโล่และเกียรติบัตร โดยเกณฑ์การพิจารณาตัดสินจากความคิดสร้างสรรค์ในการสร้างสื่อในรูปแบบหนังสั้นที่สามารถเข้าถึงทุกกลุ่มเป้าหมาย สามารถสร้างการรับรู้ สร้างความตระหนัก ให้สังคมเกิดความเข้าใจ ยอมรับ และให้โอกาสผู้กระทำผิด นอกจากนี้ ยังมีรางวัล Popular Vote ที่ตัดสินจากผลงานหนังสั้นที่ได้รับยอดกดไลค์ กดแชร์ รวมกันสูงสุด ผ่านการโหวตทาง Facebook กรมคุมประพฤติ Department of Probation
โดยผู้ที่ได้รับรางวัลโครงการประกวดหนังสั้น "โอกาสที่สังคมมอบให้" มีทั้งหมด ๕ ทีม ได้แก่ รางวัลชนะเลิศ ทีม CHAOS หนังสั้นเรื่อง วัน เดือน ปี รางวัลรองชนะเลิศอันดับ ๑ และรางวัล Popular Vote ทีม KING STUDIO หนังสั้นเรื่อง โอกาสแห่งความเชื่อใจ รางวัลรองชนะเลิศอันดับ ๒ ทีม Amelia Studio หนังสั้นเรื่อง ความสำเร็จมาจากไหน รางวัลชมเชย ทีม Low Budget Production หนังสั้นเรื่อง ALTERNATIVE CHOICE และทีม Rolling Thunder หนังสั้นเรื่อง แพะนอกคอก
วันพุธที่ 22 กันยายน 2564
ติดตามชม LIVE นายกฯ ลงพื้นที่ จ.เพชรบุรี ตรวจสถานการณ์น้ำ "ลุ่มน้ำเพชรบุรี" - เตรียมวางแผนเปิดประเทศ (Sandbox) ขับเคลื่อนภาคการท่องเที่ยว
.....
วันนี้ ตั้งแต่เวลา 13.30 น. เป็นต้นไป แฟนเพจ "ไทยคู่ฟ้า" ห้ามพลาด LIVE ภารกิจนายกรัฐมนตรีลงพื้นที่ติดตามสถานการณ์การบริหารจัดการน้ำ และแผนแก้ไขปัญหาน้ำท่วมลุ่มน้ำเพชรบุรี ณ โครงการส่งน้ำและบำรุงรักษาเพชรบุรี (เขื่อนเพชร) อ.ท่ายาง จ.เพชรบุรี
.
ต่อจากนั้น จะร่วมประชุมกับหน่วยงานที่เกี่ยวข้อง สำหรับเตรียมความพร้อม "เปิดประเทศ" เพื่อการท่องเที่ยว (Sandbox) ซึ่ง จ.เพชรบุรี เป็น 1 ใน 5 จังหวัด ตามแผนการท่องเที่ยว ประกอบด้วย กทม. ประจวบคีรีขันธ์ เพชรบุรี เชียงใหม่ และชลบุรี คาดว่าจะสามารถเปิดรับนักท่องเที่ยวได้ในวันที่ 1 ต.ค.นี้
.
โดยเป็นการต่อยอดความสำเร็จจาก Phuket Sandbox จากข้อมูลของ ททท. พบว่า ภาพรวม 2 เดือนครึ่งที่ผ่านมา มีนักท่องเที่ยวสะสมกว่า 33,059 คน สร้างรายได้ถึง 1,634 ล้านบาท
อ่านเพิ่มเติม คลิกhttps://www.thaigov.go.th/news/contents/details/46044
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันพฤหัสบดีที่ 22 กรกฎาคม 2564
รถไฟฟ้า MRT เข้มมาตรการควบคุมการแพร่ระบาดของเชื้อไวรัส COVID-19
ตามประกาศข้อกำหนดออกตามความในมาตรา 9 แห่งพระราชกำหนดการบริหารราชการในสถานการณ์ฉุกเฉิน พ.ศ. 2548 (ฉบับที่ 28)
นายภคพงศ์ ศิริกันทรมาศ ผู้ว่าการการรถไฟฟ้าขนส่งมวลชนแห่งประเทศไทย (รฟม.) เปิดเผยว่า จากสถานการณ์การแพร่ระบาดของเชื้อไวรัส COVID-19 ที่มีความรุนแรง และมีจำนวนผู้ติดเชื้อเพิ่มสูงขึ้นนั้น รฟม. และบริษัท ทางด่วนและรถไฟฟ้ากรุงเทพ จำกัด (มหาชน) (BEM) ผู้ให้บริการรถไฟฟ้ามหานคร สายเฉลิมรัชมงคล (MRT สายสีน้ำเงิน) และรถไฟฟ้ามหานคร สายฉลองรัชธรรม (MRT สายสีม่วง) ได้ขานรับการยกระดับมาตรการควบคุมการแพร่ระบาดของรัฐบาล ตามประกาศข้อกำหนดออกตามความในมาตรา 9 แห่งพระราชกำหนดการบริหารราชการในสถานการณ์ฉุกเฉิน พ.ศ. 2548 (ฉบับที่ 28) ข้อที่ 6 กำหนดให้หน่วยงานที่ให้บริการระบบขนส่งสาธารณะทุกประเภทในเขตพื้นที่ควบคุมสูงสุดและเข้มงวด จำกัดจำนวนผู้โดยสารที่ใช้บริการไม่เกินร้อยละ 50 ของความจุผู้โดยสารสำหรับยานพาหนะแต่ละประเภท รวมทั้งจัดให้มีการเว้นระยะห่างและการปฏิบัติตามมาตรการด้านสาธารณสุขที่ทางราชการกำหนดอย่างเคร่งครัด และตามประกาศกรมการขนส่งทางราง กระทรวงคมนาคม เรื่อง มาตรการพึงปฏิบัติการจัดการระบบขนส่งทางรางภายใต้ประกาศสถานการณ์ฉุกเฉินในทุกเขตท้องที่ทั่วราชอาณาจักร เพื่อควบคุมการแพร่ระบาดของเชื้อไวรัสโคโรนา 2019 (COVID-19) ฉบับที่ 11
โดยขอความร่วมมือผู้โดยสารปฏิบัติตนเมื่อเข้าใช้บริการรถไฟฟ้า MRT ดังนี้
- สวมหน้ากากผ้าหรือหน้ากากอนามัยอย่างถูกวิธีตลอดการเข้าใช้บริการ
-หากผู้โดยสารหนาแน่น จะมีการจัดลำดับการเข้าใช้บริการของผู้โดยสาร (Group Release) เพื่อควบคุมปริมาณผู้ใช้บริการไม่ให้เกิดความแออัดทั้งในสถานีและในขบวนรถไฟฟ้า
-เว้นระยะห่างระหว่างบุคคลบริเวณที่นั่งภายในขบวนรถไฟฟ้า แบบที่เว้นที่
-เว้นระยะห่างระหว่างบุคคลในการยืนประมาณ 0.5 - 1 เมตร
-ขอความร่วมมือผู้โดยสารงดการสนทนาขณะโดยสารภายในขบวนรถ
-ขอความร่วมมือผู้โดยสารไม่หันหน้าเข้าหากันเมื่ออยู่ภายในสถานีและภายในขบวนรถไฟฟ้า
- สแกน QR Code ไทยชนะ ที่ติดอยู่ในตู้โดยสาร
- ล้างมือด้วยเจลแอลกอฮอล์ ก่อนและหลังการใช้บริการทุกครั้ง
ทั้งนี้ รฟม. และ BEM ได้ตระหนักและห่วงใยในความปลอดภัยของผู้โดยสาร โดยดำเนินการตามมาตรการป้องกันการแพร่ระบาดของเชื้อไวรัส COVID-19 ในระบบรถไฟฟ้า MRT ทั้ง 2 สาย อย่างเข้มงวดและต่อเนื่องเพื่อสร้างความเชื่อมั่นให้แก่ผู้ใช้บริการ โดยการจัดให้มีจุดตรวจคัดกรองวัดอุณหภูมิผู้ใช้บริการรถไฟฟ้าทุกสถานี ตลอดระยะเวลาการให้บริการ การตั้งจุดบริการเจลแอลกอฮอล์ล้างมือภายในสถานีรถไฟฟ้าทุกสถานี การเพิ่มความถี่ในการทำความสะอาดด้วยน้ำยาฆ่าเชื้อภายในสถานีและภายในขบวนรถไฟฟ้า การทำความสะอาดเหรียญโดยสารก่อนนำไปให้บริการ รวมถึงตรวจวัดอุณหภูมิของเจ้าหน้าที่ที่ให้บริการในสถานี เพื่อความปลอดภัยของทุกคน
ปัจจุบันรถไฟฟ้า MRT ได้มีการปรับเวลาในการให้บริการ โดยรถไฟฟ้า MRT สายสีน้ำเงิน ให้บริการเวลา 06.00 - 21.00 น. และรถไฟฟ้า MRT สายสีม่วง ให้บริการเวลา 05.30 - 21.00 น. (รถไฟขบวนสุดท้ายถึงสถานีปลายทาง เวลา 21.00 น.) ตั้งแต่วันที่ 12 กรกฎาคม 2564 เป็นต้นมา จนกว่าจะมีประกาศเปลี่ยนแปลง ทั้งนี้ ผู้โดยสารสามารถตรวจสอบตารางการเดินรถและเวลารถไฟฟ้าขบวนสุดท้าย ได้จากประกาศภายในสถานี หรือ เฟซบุ๊ก: MRT Bangkok Metro / โมบายแอปพลิเคชัน : Bangkok MRT และเว็บไซต์ www.bemplc.co.th หรือ สอบถามรายละเอียดเพิ่มเติมได้ที่ศูนย์บริการข้อมูล โทร. 0 2624 5200 ติดตามข้อมูลข่าวสาร รฟม. เพิ่มเติมได้ที่เว็บไซต์ รฟม. www.mrta.co.th และเฟซบุ๊กแฟนเพจการรถไฟฟ้าขนส่งมวลชนแห่งประเทศไทย หรือ Call Center รฟม. โทร. 0 2716 4044
วันเสาร์ที่ 5 กุมภาพันธ์ 2565
ดีอีเอส เผยคนไทยตื่นตัวปัญหาเฟคนิวส์ข่าวสุขภาพ
ดีอีเอส เผยคนไทยตื่นตัวปัญหาเฟคนิวส์ข่าวสุขภาพ
“นพวรรณ”โฆษกดีอีเอสฝ่ายการเมืองสรุปข้อมูลรายสัปดาห์จากศูนย์ต่อต้านข่าวปลอมพบคนไทยตื่นตัวปัญหาเฟคนิวส์ข่าวสุขภาพมากขึ้นจากผลการตรวจสอบเบาะแสข่าวปลอมในภาพรวม56เรื่องพบเป็นข่าวจริงเกือบครึ่งโดยหลักๆเป็นข่าวเกี่ยวกับโควิดและที่เกี่ยวข้อง
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมือง(ดีอีเอส)กล่าวว่าสรุปผลการมอนิเตอร์และรับแจ้งข่าวปลอมประจำสัปดาห์ระหว่างวันที่ 28ม.ค. – 3ก.พ. 65โดยศูนย์ต่อต้านข่าวปลอมมีข้อความที่เข้ามาทั้งสิ้น11,482,846 ข้อความจากการคัดกรองมีข้อความที่ต้องดำเนินการตรวจสอบ(Verify)จำนวน200ข้อความรวมเรื่องที่ต้องดำเนินการตรวจสอบ102เรื่องในจำนวนนี้เป็นเรี่องโควิด32เรื่อง
โดยจากการประสานงานตรวจสอบข่าวล่าสุดได้รับผลการตรวจสอบแล้วจำนวน56เรื่องพบว่าเป็นข่าวจริง21เรื่องและที่น่าสนใจคือในจำนวนข่าวจริงนี้ส่วนใหญ่อยู่ในหมวดข่าวสุขภาพและเป็นประเด็นเกี่ยวกับโควิดได้แก่เรื่องสธ.เตรียมนำวัคซีนซิโนแวคมาใช้สำหรับเด็ก3ขวบเรื่องวิธีการทิ้งชุดตรวจโควิด-19 ATKให้ถูกต้องและไม่ปนเปื้อนเรื่องตรวจโควิด-19เพื่อเคลมประกันผู้ตรวจต้องเสียค่าใช้จ่ายเองเรื่องสธ.เพิ่มระบบแชทบอทในหมอพร้อมสำหรับตอบคำถามโควิด-19และเรื่องซีบีเมดดิคอลแอนด์แล็บและสปสช.เปิดตรวจโควิด-19แบบRT- PCRฟรีเป็นต้น
นอกจากนี้ยังมีข่าวในหมวดนโยบายรัฐ/ข่าวสารราชการที่เกี่ยวเนื่องกับมาตรการเยียวยาประชาชนบรรเทาความเดือดร้อนจากสถานการณ์โควิดได้แก่เรื่องครม.อนุมัติลดเงินสมทบประกันสังคมม.40เริ่ม1ก.พ.- 31ก.ค.65โดยทุกข่าวที่ได้รับผลการตรวจสอบแล้วได้มีการเผยแพร่ประชาสัมพันธ์ผ่านช่องทางต่างๆเพื่อให้เข้าถึงประชาชนในวงกว้าง
นางสาวนพวรรณกล่าวว่าประชาชนคือภาคส่วนสำคัญในการทำงานขับเคลื่อนการแก้ไขปัญหาข่าวปลอมจึงขอความร่วมมือจากประชาชนอย่างต่อเนื่องเมื่อได้รับข่าวสารข้อมูลผ่านโซเชียลควรตรวจสอบให้รอบด้านเลือกเชื่อเลือกแชร์และสามารถติดตามและแจ้งเบาะแสข่าวปลอมได้ผ่านช่องทางต่างๆของศูนย์ต่อต้านข่าวปลอมดังนี้ไลน์@antifakenewscenter เว็บไซต์https://www.antifakenewscenter.com/ทวิตเตอร์https://twitter.com/AFNCThailandและช่องทางโทรศัพท์โทรสายด่วนGCC 1111ต่อ87
************
วันศุกร์ที่ 25 กุมภาพันธ์ 2565
ดีอีเอส เอ็มโอยูหัวเว่ย ดันศูนย์นวัตกรรมซอฟต์แวร์ร่วมในไทยส่งเสริมระบบนิเวศคลาวด์-ยกระดับพัฒนาบุคลากรภาครัฐ
ดีอีเอส เอ็มโอยูหัวเว่ย ดันศูนย์นวัตกรรมซอฟต์แวร์ร่วมในไทยส่งเสริมระบบนิเวศคลาวด์-ยกระดับพัฒนาบุคลากรภาครัฐ
“ชัยวุฒิ”รมว.ดีอีเอสร่วมพิธีเซ็นเอ็มโอยูการทำงานร่วมกันบนระบบคลาวด์กับหัวเว่ยเทคโนโลยี่(ประเทศไทย)เล็งจัดตั้งศูนย์นวัตกรรมซอฟต์แวร์ร่วม(Joint Software Innovation Center)สานเป้าหมายยกระดับพัฒนาบุคลากรภาครัฐและส่งเสริมระบบนิเวศคลาวด์ร่วมกับรัฐและเอกชน
นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคม(ดีอีเอส)กล่าวว่าวันนี้(25ก.พ. 65)ผมมอบหมายให้นางสาวอัจฉรินทร์พัฒนพันธ์ชัยปลัดกระทรวงดิทัลเพื่อเศรษฐกิจและสังคมเป็นผู้ลงนามความร่วมมือข้อตกลงระหว่างกระทรวงดิจิทัลฯและบริษัทหัวเว่ยเทคโนโลยี่(ประเทศไทย)จำกัดในการผลักดันการทำงานร่วมกันเกี่ยวกับเทคโนโลยีคลาวด์การวิจัยนวัตกรรมรวมถึงการพัฒนาการจัดการทรัพยากรมนุษย์
ภายใต้ความร่วมมือครั้งนี้จะมีการจัดตั้งศูนย์นวัตกรรมซอฟต์แวร์ร่วม(Joint Software Innovation Center)เพื่อสนับสนุนเป้าหมายการส่งเสริมระบบนิเวศคลาวด์ร่วมกับหน่วยงานภาครัฐหุ้นส่วนทางอุตสาหกรรมธุรกิจสตาร์ทอัพตลอดจนร่วมกันพัฒนาเชิงประยุกต์การใช้แอปพลิเคชั่นที่กําหนดได้เองในคลาวด์ของภาครัฐ(Government Cloud)สําหรับผู้ใช้ในหน่วยงานภาครัฐของไทย
โดยมีขอบเขตการทำงานและร่วมมือกันมีการพัฒนาข้อมูลเชิงลึกและข้อมูลขนาดใหญ่ของภาครัฐตลอดจนมีการแลกเปลี่ยนข้อมูลเชื่อมโยงข้อมูลในคลาวด์ของภาครัฐหรือให้เกิดการบูรณาการขยายความร่วมมือในเรื่องการจัดเก็บข้อมูลคลาวด์สาธารณะให้มีความก้าวหน้าอย่างเร่งด่วนเพื่อขับเคลื่อนนโยบายไทยแลนด์4.0
“ที่สำคัญจะมีการยกระดับพัฒนาบุคคลากรภาครัฐและเพิ่มพูนทักษะโดยตั้งเป้าหมายไว้ที่2,000คนรวมถึงสร้างโอกาสให้เจ้าหน้าที่ของภาครัฐเดินทางแลกเปลี่ยนประสบการณ์ณศูนย์นวัตกรรมและการเรียนรู้ระดับโลกของหัวเว่ยและได้สํารวจนวัตกรรมใหม่ในด้านเทคโนโลยีแห่งอนาคตเช่นบิ๊กดาต้าปัญญาประดิษฐ์การเชื่อมโยงของอุปกรณ์อัจฉริยะ(IoT)และเทคโนโลยี5G”นายชัยวุฒิกล่าว
นอกจากนี้ทั้งสองฝ่ายยังมองถึงการขยายความร่วมมือไปยังการจัดเก็บข้อมูลคลาวด์สาธารณะ(Public Cloud)เพื่อทันต่อความต้องการและรองรับการใช้งานของผู้ใช้ในหน่วยงานภาครัฐของไทยด้วยการใช้ประโยชน์จากบริการคลาวด์ที่มีความก้าวหน้าอย่างสูงสุด
**************
วันจันทร์ที่ 7 มีนาคม 2565
“เอนก” ลั่นภาคอีสานศูนย์กลางโลจิสติกส์ระบบขนส่งทางราง ชู  มทร.อีสาน เป็นสถาบันขับเคลื่อนเชื่อมโยงไทยสู่ประเทศกลุ่มอาเซียน รวมไปถึงสาธารณรัฐประชาชนจีน
“เอนก” ลั่นภาคอีสานศูนย์กลางโลจิสติกส์ระบบขนส่งทางราง ชู  มทร.อีสาน เป็นสถาบันขับเคลื่อนเชื่อมโยงไทยสู่ประเทศกลุ่มอาเซียน รวมไปถึงสาธารณรัฐประชาชนจีน
“เอนก” ลั่นภาคอีสานศูนย์กลางโลจิสติกส์ระบบขนส่งทางราง ชู มทร.อีสาน เป็นสถาบันขับเคลื่อนเชื่อมโยงไทยสู่ประเทศกลุ่มอาเซียน รวมไปถึงสาธารณรัฐประชาชนจีน เผยมีเครือข่ายจาก 4 วิทยาเขต ทั้ง ขอนแก่น ร้อยเอ็ด สกลนคร สุรินทร์ สร้างนวัตกรรมและพัฒนากำลังคนสนับสนุนอุตสาหกรรมระบบขนส่งทางราง
เมื่อวันที่ 5 มี.ค. ศ.(พิเศษ) ดร.เอนก เหล่าธรรมทัศน์ รมว.การอุดมศึกษา วิทยาศาสตร์ วิจัยและนวัตกรรม (อว.) เป็นประธานการประชุมสรุปผลการดำเนินงานด้านระบบรางและอากาศยาน พร้อมเยี่ยมชมห้องปฏิบัติการระบบรางและอุตสาหกรรมการบิน ที่ศูนย์การศึกษาหนองระเวียง มหาวิทยาลัยเทคโนโลยีราชมงคลอีสาน (มทร.อีสาน) จ.นครราชสีมา
ศ.(พิเศษ) ดร.เอนก กล่าวว่า ภาคอีสานกำลังจะกลายเป็นศูนย์กลางโลจิสติกส์ระบบขนส่งทางรางของไทย เชื่อมโยงกับพื้นที่เศรษฐกิจชายแดนและประเทศในกลุ่มอาเซียน รวมไปถึงสาธารณรัฐประชาชนจีน เป็นยุทธศาสตร์สำคัญในการพัฒนาและยกระดับด้านการคมนาคมของรัฐบาล ซึ่ง อว. มีส่วนสำคัญยิ่งในการสร้างนวัตกรรมและพัฒนากำลังทางด้านนี้ โดยมี มทร.อีสานเป็นสถาบันขับเคลื่อนหลักในภูมิภาค ซึ่งปัจจุบันการดำเนินงานมีความรุดหน้าไปมากเช่น ขณะนี้เราสามารถสร้างต้นแบบรถไฟฟ้ารางเบาฝีมือคนไทยได้ จัดตั้งสถาบันสหสรรพศาสตร์เพื่อพัฒนากำลังคนทางด้านระบบขนส่งทางรางและอุตสาหกรรมการบิน พร้อมผลิตหลักสูตรที่ผ่านการรับรองปริญญาวิชาชีพวิศวกรรมควบคุมของสภาวิศวกร (กว.) อาทิ หลักสูตรซ่อมระบบอาณัติสัญญาณ การออกแบบสถานี การจัดการสถานี วิศวกรรมโลจิกส์ เป็นต้น พัฒนาโครงการ “ร้อยแก่นสารสินธุ์ เมืองนวัตกรรมระบบราง” ที่จะเชื่อมโยงระบบรางของ 4 จังหวัด ได้แก่ ขอนแก่น มหาสารคาม ร้อยเอ็ด และกาฬสินธุ์ เข้าด้วยกัน จัดตั้งสถาบันเครือข่ายโลจิสติกส์และการขนส่งร่วมกับทางจังหวัดนครราชสีมา รวมถึงวิจัยและพัฒนานวัตกรรมมากมายเพื่อสนับสนุนอุตสาหกรรมระบบขนส่งทางรางและอากาศยาน
รมว.อว.กล่าวต่อว่า มทร.อีสาน มีความพิเศษตรงที่สามารถทำงานได้ทั้งภาคอีสาน ด้วยมีวิทยาเขตถึง 4 แห่งใน 4 จังหวัดทั้งขอนแก่น ร้อยเอ็ด สกลนคร และสุรินทร์ เป็นมหาวิทยาลัยที่มีคุณภาพระดับชาติ และระดับความรู้ก็เหมาะสมกับการพัฒนาพื้นที่ ตอบโจทย์การพัฒนาของประเทศ สามารถนำวิทยาศาสตร์ เทคโนโลยีและนวัตกรรมไปสู่การปฏิบัติได้จริง ไม่ได้เน้นพัฒนาในงานวิจัยระดับสูง แต่ช่ำชองในการนำมาใช้ประโยชน์ ซึ่งเป็นดีเอ็นเอแบบไทยๆ ตนตั้งใจผลักดันให้ มทร.อีสาน เป็นมหาวิทยาลัยแห่งการพัฒนาของพื้นที่ ซึ่ง มทร.อีสานก็ต้องทำตัวเป็นแม่เหล็กดึงดูดคนให้เข้ามาทำงานร่วมกับเรา ทั้งทางจังหวัด หน่วยงานท้องถิ่น และภาคเอกชน ทำให้ทุกคนไว้วางใจอยากร่วมงานกับเราให้ได้
“ที่สำคัญ มทร.อีสาน ต้องตอบแทนภาคอีสาน ภูมิภาคที่เราเกิด เติบโต แผ่นดินที่เป็นบ้านเกิดเมืองนอนที่เรารัก ถึงเวลาแล้วที่เราจะทำให้อีสานเจริญก้าวหน้า เป็นศูนย์กลางโลจิสติกส์และการคมนาคมของภูมิภาคอาเซียน มทร.อีสานต้องเป็นผู้บุกเบิกและเป็นนักรบแห่งภาคอีสาน พลิกแผ่นดินอีสานครั้งใหญ่ให้กลายเป็นอีสานใหม่ ถ้าอีสานเปลี่ยนเป็นอีสานใหม่ได้ ประเทศไทยก็จะเปลี่ยนเป็นประเทศไทยใหม่ได้เช่นกัน” ศ.(พิเศษ) ดร.เอนก กล่าว
วันจันทร์ที่ 24 มกราคม 2565
“กอช. ชวนอาชีพอิสระวัยทำงานอายุ 30 ปี วางแผนการออมเงินวันละ 30 บาท รับบำนาญประมาณเดือนละ 3,000 บาท”
กอช. ชวนอาชีพอิสระ วางแผนออมเงินเพื่ออนาคต ขณะอยู่ในวัยทำงาน เริ่มออมเงินเมื่ออายุ 30 ปี วันละ 30 บาท เมื่ออายุ 60 ปีบริบูรณ์ จะได้รับบำนาญประมาณเดือนละ 3,000 บาท ผู้ที่สนใจสามารถสอบถามข้อมูลเพิ่มเติม สายด่วนเงินออม โทร. 02-049-9000
นางสาวจารุลักษณ์ เรืองสุวรรณ เลขาธิการคณะกรรมการกองทุนการออมแห่งชาติ (กอช.) เปิดเผยว่า ด้วยสถานการณ์โรคติดเชื้อไวรัสโควิด-19 สะท้อนให้เห็นถึงการบริหารจัดการเงินเป็นสิ่งสำคัญ กอช. ขอชวนสมาชิกและประชาชนผู้ประกอบอาชีพอิสระ วางแผนการออมเงิน ขณะอยู่ในวัยทำงาน เริ่มออมเมื่ออายุ 30 ปี วันละ 30 บาท จะมีเงินออมรวมประมาณปีละ 10,800 บาท พร้อมได้รับเงินสมทบจาก กอช. เพิ่มตามช่วงอายุ 600 บาท สูงสุด 1,200 บาทต่อปี หากคิดเงินสมทบเป็นผลตอบแทนเฉลี่ยได้รับเพิ่มโดยประมาณ 3.5% ต่อปี เมื่ออายุ 60 ปีบริบูรณ์ จะได้รับบำนาญตลอดชีพประมาณเดือนละ 3,000 บาท
ผู้ที่สนใจสามารถออกแบบเงินบำนาญด้วยตนเอง ผ่านแอปพลิเคชัน (Application) “กอช.” โดยเข้าแอป กอช. เลือกเมนู “คำนวณบำนาญ” เลือกรูปแบบคำนวณยอดเงินที่ต้องการ ยอดเงินที่ต้องการส่งเงินออมสะสม หรือ ยอดเงินบำนาญที่ต้องการได้รับ กรอกอายุที่เริ่มส่งเงินออมสะสม จำนวนเงินออมตามกำลังส่งของสมาชิก ทั้งนี้ยังช่วยให้สมาชิกสามารถวางแผนการส่งเงินออมสะสมเพื่อให้ได้รับเงินบำนาญ และเป็นข้อมูลประกอบการตัดสินใจสมัครเป็นสมาชิก กอช.
ทั้งนี้สามารถสมัครสมาชิกหรือส่งเงินออมสะสมได้ที่หน่วยรับสมัครสมาชิกใกล้บ้านท่าน อาทิ ที่ว่าการอำเภอทั่วประเทศ สำนักงานคลังจังหวัด สถาบันการเงินชุมชน ตัวแทน กอช. ประจำหมู่บ้าน หรือ ธนาคารของรัฐ อาทิ ธนาคารเพื่อการเกษตรและสหกรณ์การเกษตร ธนาคารออมสิน ธนาคารอาคารสงเคราะห์ ธนาคารกรุงไทย ธนาคารอิสลามแห่งประเทศไทย ทุกสาขา รวมทั้งไปรษณีย์ไทย สหกรณ์ชุมชนที่เข้าร่วม เคาน์เตอร์เซอร์วิส เทสโก้โลตัส บิ๊กซี ตู้บุญเติม และเครือข่ายรับสมัครทั่วประเทศ สอบถามข้อมูลเพิ่มเติมได้ที่สายด่วนเงินออม โทร. 02-049-9000
“คุณออม รัฐช่วยออม คุณได้บำนาญ”
วันอาทิตย์ที่ 22 สิงหาคม 2564
พ.ร.บ.การรักษาความมั่นคงปลอดภัยทางไซเบอร์ พ.ศ.2562
วันศุกร์ที่ 23 กรกฎาคม 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลออกกฎหมาย พ.ร.บ.การรักษาความมั่นคงปลอดภัยไซเบอร์ พ.ศ.2562 เพื่อเป็นกลไกในการคุ้มครองการกระทำความผิดที่เป็นภัยคุกคามผ่านระบบเทคโนโลยีคอมพิวเตอร์ ทั้งจากในและนอกประเทศ โดยภัยคุกคามทางไซเบอร์นั้น เป็นการใช้คอมพิวเตอร์ ระบบ หรือโปรแกรมคอมพิวเตอร์ สร้างความเสียหายแก่ระบบคอมพิวเตอร์ หรือข้อมูลสารสนเทศของผู้อื่น ซึ่งอาจส่งผลกระทบต่อความมั่นคงทางเศรษฐกิจ สังคม และโครงสร้างพื้นฐานสำคัญด้านสารสนเทศของทั้งรัฐและเอกชน ดังนั้น เพื่อให้การดำเนินการป้องกัน รับมือ และลดความเสี่ยงสำเร็จผลอย่างเป็นรูปธรรม รัฐบาลจึงได้จัดตั้งสำนักงานคณะกรรมการการรักษาความมั่นคงปลอดภัยไซเบอร์แห่งชาติ เพื่อเป็นผู้ดำเนินการตามกฎหมายฉบับนี้
“รวมไทยสร้างชาติ” กับสำนักโฆษก สำนักเลขาธิการนายกรัฐมนตรี
วันพฤหัสบดีที่ 26 พฤษภาคม 2565
Cabinet acknowledges Equitable Education Fund’s 2021 accomplishments
Cabinet acknowledges Equitable Education Fund’s 2021 accomplishments
May 24, 2022, Government Spokesperson Thanakorn Wangboonkongchana disclosed that the cabinet, in its weekly meeting, acknowledged the 2021 annual report of the Equitable Education Fund (EEF), which prescribes accomplishments of the following programs/projects:
Immediate measures during the spread of COVID-19 pandemic: assisting 290,000 students from the very low-income families who are in the education transition (kindergarten level 3/grade 6/grade 9), and have faced high risk for being cut out of formal educational system during the spread of COVID-19.
Area-based management for equitable education: systematizing provincial and local assistance provided to out-of-school children in respective localities
Skill development for community-based workforces: e.g., professional and social skill development of 8,561 working-age population who are poor and underprivileged
Development of teachers’ effectiveness and out-of-school children: 36,268 out-of-school children and 3,471 teachers have been assisted under the program
Conditional subsidy provision to extremely poor students: subsidies provision to 1,244,591 students who met the criteria on school attendance and proper childhood development
Vocational Innovation Scholarships: promoting vocational education opportunity to poor and underprivileged students
True Potential Scholarships: granting at most 9 years of full scholarships from the Bachelor degree to Ph.D. level in any discipline to students who are capable of developing their potential through education.
“Kru Rak Thin” Homegrown Teacher Scholarships: offering scholarships to 627 students from some of Thailand’s disadvantaged villages and regions to study at the Faculty of Teacher Education in universities. This is for them to become local teachers, and help develop 600 schools in the remote areas.
Development of quality and efficiency of teachers and schools: 727 participating schools have been systematically developed, which enhances education opportunity of over 190,000 students.
Educational research and innovation: for equitable education.
วันอาทิตย์ที่ 12 ธันวาคม 2564
โฆษกรัฐบาลเผย หยุดยาว 3 วัน ท่องเที่ยวไทยคึกคัก  เงินสะพัดกว่า 5 พันล้านบาท
โฆษกรัฐบาลเผย หยุดยาว 3 วัน ท่องเที่ยวไทยคึกคัก  เงินสะพัดกว่า 5 พันล้านบาท “นายก”สั่งคุมเข้มโควิด-19 ขณะที่ จำนวนผู้ติดเชื้อใหม่อยู่ในระดับควบคุมได้ดี
วันนี้ 12 ธ.ค. 64 นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า ช่วงวันหยุดยาวเนื่องในวันรัฐธรรมนูญ ระหว่างวันที่ 10 - 12 ธันวาคม นี้ ภาพรวมท่องเที่ยวภายในประเทศไทยกลับมาคึกคัก มีเม็ดเงินไหลเข้าสู่ภาคท่องเที่ยวแล้วกว่า 5 พันล้านบาท ซึ่งส่วนหนึ่งมาจากอากาศเย็นลงในหลายพื้นที่และมาตรการส่งเสริมการท่องเที่ยวของรัฐบาล ผ่านโครงการ "เราเที่ยวด้วยกัน เฟส 3"  ทำให้อัตราการเข้าพักในโรงแรม/ที่พัก สูงขึ้นในหลายพื้นที่ ประกอบด้วย
- กรุงเทพฯ อัตราการเข้าพักเพิ่มขึ้นร้อยละ 10   การเดินทางท่องเที่ยว 217,400 คน/ครั้ง สร้างรายได้ 690 ล้านบาท
- ภาคกลาง อัตราการเข้าพักเพิ่มขึ้นร้อยละ 44 เดินทางท่องเที่ยว 458,300 คน/ครั้ง รายได้หมุนเวียน 1,010 ล้านบาท
- ภาคตะวันออก มีอัตราการเข้าพักเพิ่มขึ้นร้อยละ 38 เดินทางท่องเที่ยว 362,000 คน/ครั้ง รายได้หมุนเวียน 1,400 ล้านบาท
- ภาคเหนือ อัตราการเข้าพักเพิ่มขึ้นร้อยละ 41 เดินทางท่องเที่ยว  272,500 คน/ครั้ง รายได้หมุนเวียน 1,310 ล้านบาท
- ภาคตะวันออกเฉียงเหนือ อัตราการเข้าพักเพิ่มขึ้นร้อยละ 49 เดินทางท่องเที่ยว  447,000 คน/ครั้ง รายได้หมุนเวียน 860 ล้านบาท
- ภาคใต้ อัตราการเข้าพักเพิ่มขึ้น 8 เดินทางท่องเที่ยว   83,600 คน/ครั้ง รายได้หมุนเวียน 450 ล้านบาท
ทั้งนี้ ผู้ประกอบการในหลายกิจการ/กิจกรรม ได้รับมาตรฐาน SHA / SHA+  สร้างความมั่นใจแก่นักท่องเที่ยวในการเดินทาง มีการตรวจคัดกรอง จัดสถานที่แบบเว้นระยะห่าง วัดอุณหภูมิ และสวมใส่หน้ากากอนามัย
ในส่วนของผู้ติดเชื้อรายใหม่วันนี้ มีจำนวน  3,787 ราย  แยกเป็นผู้ติดเชื้อใหม่ 3,782 ผู้ป่วยภายในเรือนจำ/ที่ต้องขัง 5 ผู้ป่วยสะสม 2,139,783 ราย (ตั้งแต่ 1 เมษายน) หายป่วยกลับบ้าน 5,606 ราย หายป่วยสะสม 2,068,433 ราย (ตั้งแต่ 1 เมษายน) ผู้ป่วยกำลังรักษา 51,616 ราย เสียชีวิตเพิ่ม 20 ราย
"แม้ว่าสถานการณ์ผู้ป่วยติดเชื้อรายวันอยู่ในระดับที่ดีขึ้น   สำหรับผู้ป่วยโควิด-19 สายพันธ์โอไมครอน 3 รายของไทย ก็อยู่ในการควบคุมของทีมแพทย์และสาธารณสุข  อย่างไรก็ตาม ไทยต้องเฝ้าระวังต่อเนื่อง ซึ่งนายกรัฐมนตรีฝากกำชับยังผู้ประกอบการท่องเที่ยว ศูนย์การค้า  ร้านค้า ร้านอาหาร ปฏิบัติตามมาตรการ ศบค. อย่างเคร่งครัด  เพื่อป้องกันไม่ให้มีการแพร่ระบาดหรือคลัสเตอร์ที่มาจากภาคการท่องเที่ยว ภาคบริการ  และในวันพรุ่งนี้ (13 ธ.ค. 64) ที่ประชุม ศบค.  คาดว่า จะมีการหารือเพิ่มเติมสำหรับบรปรับมาตรการเข้า -ออก ประเทศ และการจัดงานรื่นเริงช่วงเทศกาลปีใหม่งาน ทั้งนี้ ทุกกิจกรรมขึ้นอยู่กับความร่วมมือของทุกฝ่ายปฏิบัติตามข้อกำหนด ซึ่งนายกรัฐมนตรีหวังเห็นคนไทยทุกคนได้ เฉลิมฉลองในช่วงส่งท้ายปีเก่าต้อนรับปีใหม่นี้ อย่างมีความสุขและปลอดภัย  " นายธนกรฯ กล่าว
///////////
วันพุธที่ 9 มีนาคม 2565
เฮ! ครม. ไฟเขียว ลดภาษีฯ น้ำมันผลิตไฟฟ้าเหลือศูนย์ นาน 6 เดือน ส่งผล “ค่าไฟ” ลด 1 – 1.5 บ./หน่วย
.....
ที่ประชุม ครม. (8 มี.ค. 65) อนุมัติการปรับลดอัตราภาษีสรรพสามิตน้ำมันดีเซล - น้ำมันเตาที่ใช้ในการผลิตกระแสไฟฟ้าและขายไฟฟ้าให้แก่การไฟฟ้าฝ่ายผลิตแห่งประเทศไทย (กฟผ.) โดยให้จัดเก็บภาษีฯ ในอัตราศูนย์ จนถึงวันที่ 15 ก.ย. 65 (6 เดือน) เพื่อลดต้นทุนการผลิตไฟฟ้าและบรรเทาภาระค่าไฟของประชาชน
.
ส่งผลให้ค่าไฟฟ้าจะลดลงประมาณ 1 – 1.5 บาทต่อหน่วย รวมถึงการผลิตสินค้าอุปโภคบริโภคในภาคอุตสาหกรรมจะมีต้นทุนการผลิตที่ลดลงเช่นกันตามภาระค่าไฟที่ลดลง
#ไทยคู่ฟ้า#ร่วมต้านโควิด19
-------------------
วันจันทร์ที่ 13 ธันวาคม 2564
ไทย-ฝรั่งเศส ลงนามใน Roadmap ยกระดับความสัมพันธ์เป็นหุ้นส่วนทางยุทธศาสตร์
วันอาทิตย์ที่ 12 ธันวาคม 2564
ต่อจากนี้ไป ขอเชิญรับฟังไทยคู่ฟ้า ค่ะ
ประเทศไทยลงนามร่วมกับประเทศฝรั่งเศสใน Roadmap ค.ศ.2021-2023 เพื่อยกระดับความสัมพันธ์สู่ความเป็นหุ้นส่วนทางยุทธศาสตร์ ระหว่างการประชุมรัฐมนตรีต่างประเทศอาเซียนและกลุ่มประเทศ G7 ณ สหราชอาณาจักร ในวันที่ 11-12 ธ.ค.64 ประกอบด้วยความร่วมมือ 4 ด้าน ได้แก่ 1.สันติภาพ เสถียรภาพ และความมั่นคง 2.หุ้นส่วนทางเศรษฐกิจที่สอดคล้องกับหลักการพัฒนาที่ยั่งยืน 3.การแลกเปลี่ยนระหว่างประชาชน และ 4.ความร่วมมือในประเด็นระดับโลก เช่น ความร่วมมือในสาขาอุตสาหกรรมป้องกันประเทศ ความร่วมมือต่อต้านภัยคุกคามทั้งระดับภูมิภาคและภัยข้ามชาติ ความร่วมมือด้านสาธารณสุขโดยเฉพาะการวิจัยและพัฒนาวัคซีน ผลักดันการลงทุน ส่งเสริมการท่องเที่ยว และการใช้พลังงานทดแทน
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันจันทร์ที่ 2 พฤษภาคม 2565
สรรพากรแจงไม่ได้มุ่งเน้นการเก็บภาษีจากโครงการคนละครึ่ง
ตามที่มีข่าวการเรียกเก็บภาษีจากพ่อค้าแม่ค้าที่เข้าร่วมโครงการคนละครึ่งนั้น กรมสรรพากรขอชี้แจงว่า กรมสรรพากรไม่ได้มุ่งเน้นจัดเก็บภาษีสำหรับพ่อค้าแม่ค้าที่เข้าร่วมโครงการรัฐโครงการใดโครงการหนึ่งแต่อย่างใด
ตามที่มีข่าวการเรียกเก็บภาษีจากพ่อค้าแม่ค้าที่เข้าร่วมโครงการคนละครึ่งนั้น กรมสรรพากรขอชี้แจงว่า กรมสรรพากรไม่ได้มุ่งเน้นจัดเก็บภาษีสำหรับพ่อค้าแม่ค้าที่เข้าร่วมโครงการรัฐโครงการใดโครงการหนึ่งแต่อย่างใด อย่างไรก็ดี พ่อค้าแม่ค้าที่เป็นบุคคลธรรมดา เมื่อมีเงินได้จากการค้าขายซึ่งเป็นรายได้ที่ไม่ได้รับการยกเว้น หากมีเงินได้ถึงเกณฑ์การยื่นแบบแสดงรายการตามกฎหมายกำหนดมีหน้าที่ต้องยื่นแบบแสดงรายการ
นางสมหมาย ศิริอุดมเศรษฐ ที่ปรึกษาด้านยุทธศาสตร์การจัดเก็บภาษี (กลุ่มธุรกิจพลังงาน) ในฐานะโฆษกกรมสรรพากร กล่าวว่า “ผู้ที่มีเงินได้ถึงเกณฑ์ที่ต้องยื่นแบบแสดงรายการจึงมีหน้าที่ต้องยื่นแบบแสดงรายการ ส่วนจะมีภาษีที่ต้องชำระหรือไม่นั้นขึ้นอยู่กับรายได้ ค่าใช้จ่าย และค่าลดหย่อน สำหรับการหักค่าใช้จ่าย กฎหมายให้สิทธิ์ในการเลือกว่าจะขอหักค่าใช้จ่ายเป็นการเหมาจ่ายในอัตราร้อยละ 60 หรือจะเลือกหักค่าใช้จ่ายตามจริงก็ได้ โดยหลักสำคัญของการเสียภาษีเงินได้บุคคลธรรมดานั้น หากบุคคลธรรมดามีเงินได้จากการค้าขายถือเป็นเงินได้ประเภทที่ 8 มีหน้าที่ต้องนำรายได้ที่ได้รับในปีภาษีมายื่นแบบแสดงรายการเสียภาษีเงินได้บุคคลธรรมดาเป็นปกติอยู่แล้ว”
ทั้งนี้ หากท่านมีข้อสงสัยสามารถสอบถามเพิ่มเติมได้ที่สำนักงานสรรพากรพื้นที่ หรือสำนักงานสรรพากรพื้นที่สาขาทั่วประเทศ หรือศูนย์สารนิเทศสรรพากร 1161 (RD Intelligence Center)
วันพุธที่ 27 กรกฎาคม 2565
ทะลุ 6.9 หมื่นล้านบาท! ต่างชาติแห่ลงทุนในไทยช่วง 6 เดือนแรกปี 65 เกิดการจ้างงาน 3,164 คน
.....
กระทรวงพาณิชย์ เผยข้อมูลช่วงครึ่งปีแรก (ม.ค. - มิ.ย. 65) มีการอนุญาตให้คนต่างชาติเข้ามาลงทุนประกอบธุรกิจในไทยแล้ว 284 ราย แบ่งเป็น การลงทุนผ่านการขอรับใบอนุญาตประกอบธุรกิจ 106 ราย และหนังสือรับรองประกอบธุรกิจ 178 ราย คิดเป็นเม็ดเงินลงทุนรวม 69,949 ล้านบาท ส่งผลให้เกิดการจ้างงานคนไทยกว่า 3,164 คน โดย 3 ชาติที่เข้ามาลงทุนมากที่สุด ได้แก่ ญี่ปุ่น สิงคโปร์ และสหรัฐฯ
.
ธุรกิจที่ได้รับอนุญาตส่วนใหญ่เป็นธุรกิจที่สอดคล้องกับนโยบายส่งเสริมการลงทุนของภาครัฐ รวมถึงเกี่ยวเนื่องกับอุตสาหกรรมเป้าหมายของประเทศ เช่น บริการให้ใช้แพลตฟอร์มแอปพลิเคชันและเว็บไซต์ สำหรับการขนส่งผู้โดยสารและสินค้า/ บริการสถานีอัดประจุไฟฟ้า (Electric Vehicle Charging Station) สำหรับรถยนต์พลังงานไฟฟ้า/ บริการทางวิศวกรรมและเทคนิค/ บริการขุดเจาะปิโตรเลียม เป็นต้น
.
สำหรับช่วงครึ่งปีหลัง คาดว่าจะมีนักลงทุนต่างชาติเข้ามาประกอบธุรกิจในไทยต่อเนื่อง ด้วยมาตรการส่งเสริมการลงทุน การเปิดประเทศ และการอำนวยความสะดวกแก่นักลงทุนของภาครัฐ ซึ่งเป็นปัจจัยสำคัญที่จะช่วยให้เศรษฐกิจไทยฟื้นตัวได้เร็วขึ้น
#ไทยคู่ฟ้า#ร่วมต้านโควิด19
-------------------
วันจันทร์ที่ 20 กันยายน 2564
นายกรัฐมนตรี เป็นประธานการประชุมคณะหัวหน้าส่วนราชการระดับกระทรวงหรือเทียบเท่า ครั้งที่ ๒/๒๕๖๔
การประชุมคณะหัวหน้าส่วนราชการระดับกระทรวงหรือเทียบเท่า ครั้งที่ ๒/๒๕๖๔
วันที่ ๒๐ กันยายน ๒๕๖๔ เวลา ๐๙.๓๐ น. พลเอก ประยุทธ์ จันทร์โอชา นายกรัฐมนตรี เป็นประธานการประชุมคณะหัวหน้าส่วนราชการระดับกระทรวงหรือเทียบเท่า ครั้งที่ ๒/๒๕๖๔ โดยในส่วนของกระทรวงวัฒนธรรมมีนางยุพา ทวีวัฒนะกิจบวร ปลัดกระทรวงวัฒนธรรม เข้าร่วมประชุมทางไกลผ่านระบบ Zoom Meeting ณ ห้องประชุม ๑ ชั้น ๘ อาคารวัฒนธรรมวิศิษฏ์ กระทรวงวัฒนธรรม
วันศุกร์ที่ 8 เมษายน 2565
กรมทางหลวงชนบท แนะนำประชาชนใช้เส้นทางหลวงชนบท สพ.4059 และ ชน.4054 เลี่ยงการจราจรช่วงสงกรานต์ 2565
จากจังหวัดสุพรรณบุรี - ชัยนาท สู่ภาคเหนือ ตามนโยบายของรัฐมนตรีว่าการกระทรวงคมนาคม
กรมทางหลวงชนบท (ทช.) กระทรวงคมนาคม แนะนำเส้นทางเลี่ยงการจราจรจากถนนสายหลักในช่วงเทศกาลสงกรานต์ 2565 โดยใช้ทางหลวงชนบท สพ.4059 และ ชน.4054 เพื่ออำนวยความสะดวกให้ประชาชนสามารถวางแผนการเดินทางล่วงหน้าได้อย่างปลอดภัย ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม นายอภิรัฐ ไชยวงศ์น้อย อธิบดีกรมทางหลวงชนบท เปิดเผยว่า ในช่วงเวลาดังกล่าวจะมีปริมาณการจราจรบนถนนสายหลักมุ่งหน้าสู่ภูมิภาคต่าง ๆ เป็นจำนวนมาก สำหรับประชาชนที่จะเดินทางจากกรุงเทพมหานครและภาคใต้ไปยังภาคเหนือ สามารถใช้เส้นทางของ ทช. เพื่อหลีกเลี่ยงการจราจรติดขัดได้ในช่วงจังหวัดสุพรรณบุรีไปจนถึงชัยนาท โดยเริ่มต้นการเดินทางจากจังหวัดนครปฐมบนทางหลวงแผ่นดินหมายเลข 321 เป็นระยะทาง 75 กิโลเมตร (จุดที่ 1) แล้วเข้าสู่ทางหลวงแผ่นดินหมายเลข 333 เดินทางต่อไปเป็นระยะทาง 17 กิโลเมตร (จุดที่ 2) เลี้ยวขวาเข้าสู่ทางหลวงชนบท สพ.4059 เดินทางต่อไปเป็นระยะทาง 15 กิโลเมตร (จุดที่ 3) และตรงไปบนทางหลวงแผ่นดินหมายเลข 3496 เป็นระยะทาง 27 กิโลเมตร (จุดที่ 4) จากนั้นตรงไปบนทางหลวงชนบท ชน.4054 เป็นระยะทาง 44 กิโลเมตร จนถึงอำเภอวัดสิงห์จังหวัดชัยนาท (จุดที่ 5) ซึ่งสามารถเดินทางไปยังจังหวัดอุทัยธานีและนครสวรรค์ มุ่งหน้าสู่ภาคเหนือต่อไป
อย่างไรก็ตาม ทช. ขอเชิญชวนประชาชนใช้เส้นทางหลวงชนบท สพ.4059 และ ชน.4059 เพื่อเลี่ยงการจราจรบนถนนสายหลักในช่วงเทศกาลสงกรานต์ 2565 และขอร่วมส่งทุกท่านเดินทางกลับบ้าน อย่างปลอดภัย ขับขี่อย่างมีวินัย ง่วงนอนให้จอดพัก เพื่อถึงปลายทางอย่างสุขใจ หากต้องการสอบถามเส้นทางลัดทางเลี่ยง สามารถติดต่อสอบถามได้ที่สายด่วน ทช. โทร. 1146
วันอังคารที่ 12 กรกฎาคม 2565
รัฐมนตรีว่าการกระทรวงยุติธรรม ขอบคุณ ส.ว. ผ่านร่างกฎหมายป้องกันกระทำผิดซ้ำ ชี้ ช่วยป้องกันบุคคลอันตรายก่อเหตุซ้ำ-สร้างสังคมปลอดภัย ย้ำ เน้นฟื้นฟูเฝ้าระวัง 10 ปี
รัฐมนตรีว่าการกระทรวงยุติธรรม ขอบคุณ ส.ว. ผ่านร่างกฎหมายป้องกันกระทำผิดซ้ำ ชี้ ช่วยป้องกันบุคคลอันตรายก่อเหตุซ้ำ-สร้างสังคมปลอดภัย ย้ำ เน้นฟื้นฟูเฝ้าระวัง 10 ปี ปิดช่องเกิดเหตุสะเทือนขวัญ ย้ำ ”ฉีดให้ฝ่อ” ไม่กระทบสิทธิ ผู้ต้องหาต้องยินยอม
วันที่ 12 กรกฎาคม 2565 นายสมศักดิ์ เทพสุทิน รัฐมนตรีว่าการกระทรวงยุติธรรม กล่าวถึงกรณี สมาชิกวุฒิสภา ลงมติเห็นชอบ ร่าง พ.ร.บ.มาตรการป้องกันการกระทำความผิดซ้ำในความผิดเกี่ยวกับเพศหรือที่ใช้ความรุนแรง ว่า ขอขอบคุณสมาชิกวุฒิสภาทุกคน โดยเฉพาะ นายคำนูณ สิทธิสมาน นายวันชัย สอนศิริ พล.อ.ต.เฉลิมชัย เครืองาม ที่ได้ช่วยกันผลักดันกฎหมายป้องกันกระทำผิดซ้ำนี้ เพื่อช่วยสร้างความปลอดภัยให้กับประชาชน ซึ่งจะนับเป็นกฎหมายฉบับแรก ที่รัฐบาล ได้ขับเคลื่อนเพื่อทำให้สังคมรู้สึกถึงความปลอดภัยจากบุคคลอันตรายมากขึ้น เพราะกฎหมายฉบับนี้ ที่กระทรวงยุติธรรม ร่วมกับ ส.ส. ได้เสนอ เพื่อยึดประโยชน์ของประชาชนเป็นที่ตั้ง ในการช่วยทำให้ผู้หญิงปลอดภัยจากบุคคลอันตราย ช่วยป้องกันเหตุสะเทือนขวัญไม่ให้เกิดขึ้น
นายสมศักดิ์ กล่าวอีกว่า สาระสำคัญของร่างกฎหมายฉบับนี้ มี 4 มาตรการ คือ มาตรการแก้ไขฟื้นฟู มาตรการเฝ้าระวัง มาตรการคุมขัง และมาตรการคุมขังฉุกเฉินหลังพ้นโทษ เพื่อเป็นการเฝ้าระวังบุคคลอันตรายที่มีพฤติกรรมกระทำผิดซ้ำ โดยมีกลุ่มเป้าหมาย คือ ผู้ที่กระทำผิดโดย ฆาตกรรม การข่มขืนกระทำชำเรา การกระทำความผิดทางเพศกับเด็ก การทำร้ายจนเป็นเหตุให้ผู้อื่นถึงแก่ความตาย การทำร้ายร่างกายผู้อื่นจนเป็นเหตุให้รับอันตรายสาหัส รวมทั้งการนำตัวบุคคลไปเรียกค่าไถ่
“ร่างกฎหมายฉบับนี้ จะมุ่งเน้นไปที่การฟื้นฟูผู้กระทำผิด มากกว่าการลงโทษ อย่างมาตรการเฝ้าระวังภายหลังพ้นโทษเป็นเวลา 10 ปี ห้ามเข้าเขตกำหนด การติดกำไลอีเอ็ม รวมถึงมีอาสาสมัครคุมประพฤติช่วยติดตาม หากผู้ถูกเฝ้าระวัง มีพฤติกรรมเสี่ยง ก็จะถูกควบคุมตัวทันที เพื่อป้องปรามไม่ให้เกิดเหตุร้ายแรง ส่วนที่มีการปรับแก้เพิ่มเติม ผมมองว่า ไม่ส่งผลกระทบอะไร เพราะสุดท้ายประชาชนได้ประโยชน์ แต่ผมอยากให้กฎหมายนี้เสร็จเร็วที่สุด โดยลดขั้นตอนอะไรได้ต้องรีบทำ ผมไม่อยากเห็นข่าวไม่ดีเกิดขึ้นกับผู้หญิงอีก และจากนี้ ก็จะต้องเร่งให้ความรู้เกี่ยวกับกฎหมายนี้ให้ประชาชนรับทราบ” รมว.ยุติธรรม กล่าว
นายสมศักดิ์ กล่าวอีกว่า จะเห็นได้ว่า ร่างกฎหมายป้องกันกระทำผิดซ้ำนี้ จะเป็นประโยชน์กับประชาชนเป็นอย่างมาก เพราะจะทำให้สังคมรับรู้ว่า บุคคลอันตรายที่พ้นโทษออกมานั้น อยู่ตรงไหน จะได้ช่วยกันเฝ้าระวังไม่ให้เกิดเหตุซ้ำรอยอีก ส่วนมาตรการทางการแพทย์ที่สามารถให้ยากดฮอร์โมนเพศชาย หรือ ฉีดให้ฝ่อ แก่ผู้กระทำผิด หากแพทย์อย่างน้อย 2 คนเห็นว่า มีความจำเป็นต้องใช้ และได้รับความยินยอมจากผู้กระทำผิดนั้น ตนมองว่า ไม่เป็นการกระทบสิทธิ เพราะผู้ต้องหาต้องยินยอมด้วย ซึ่งมีการพิจารณากันอย่างรอบคอบแล้ว แต่อาจจะไม่มีการใช้ถึงขั้นนั้น เพราะหากมีมาตรการเฝ้าระวังแล้ว ที่เสมือนเป็นการปิดช่องก่อเหตุซ้ำ ก็จะไม่ต้องนำมาใช้ เนื่องจากเราได้ป้องกันที่ต้นเหตุแล้ว แต่การมีกฎหมายที่รุนแรง ก็ยังจำเป็น เพื่อช่วยป้องปรามได้อีกทางหนึ่ง
วันพุธที่ 27 ตุลาคม 2564
ดร.สาธิต เสริมแนวทาง Smart อย. มอบนโยบายเน้นรวดเร็ว โปร่งใส จัดการโฆษณาผลิตภัณฑ์โอ้อวดเกินจริง
รัฐมนตรีช่วยว่าการกระทรวงสาธารณสุข เห็นชอบให้สำนักงานคณะกรรมการอาหารและยาก้าวสู่ Smart อย. มอบนโยบายเน้นความรวดเร็ว โปร่งใส เข้มการกลั่นกรองโฆษณาผลิตภัณฑ์โอ้อวดเกินจริง ดำเนินคดีอย่างรวดเร็ว พร้อมสร้างความรอบรู้ให้ผู้บริโภค เพื่อคุ้มครองผู้บริโภคใ
รัฐมนตรีช่วยว่าการกระทรวงสาธารณสุข เห็นชอบให้สำนักงานคณะกรรมการอาหารและยาก้าวสู่Smartอย. มอบนโยบายเน้นความรวดเร็ว โปร่งใส เข้มการกลั่นกรองโฆษณาผลิตภัณฑ์โอ้อวดเกินจริง ดำเนินคดีอย่างรวดเร็ว พร้อมสร้างความรอบรู้ให้ผู้บริโภค เพื่อคุ้มครองผู้บริโภคให้ได้ใช้ผลิตภัณฑ์ที่มีคุณภาพ และปลอดภัย
วันนี้ (27 ตุลาคม 2564) ที่ สำนักงานคณะกรรมการอาหารและยา จ.นนทบุรี ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข พร้อมด้วย นายแพทย์ไพจิตร์ วราชิต ประธานคณะที่ปรึกษารัฐมนตรีช่วยว่าการกระทรวงสาธารณสุข และคณะผู้บริหาร ตรวจเยี่ยมสำนักงานคณะกรรมการอาหารและยา โดยมีนายแพทย์ไพศาล ดั่นคุ้ม เลขาธิการคณะกรรมการอาหารและยา และหัวหน้าหน่วยงานในสำนักงานคณะกรรมการอาหารและยา ให้การต้อนรับ
ดร.สาธิตกล่าวว่า สำนักงานคณะกรรมการอาหารและยาเป็นองค์กรหลักในการคุ้มครองผู้บริโภคและส่งเสริมผู้ประกอบการด้านผลิตภัณฑ์คุณภาพ มีบทบาทสำคัญที่ช่วยส่งเสริมภาพลักษณ์และความเชื่อมั่นให้กับกระทรวงสาธารณสุขมาโดยตลอด โดยเฉพาะในช่วงสถานการณ์โควิด 19 ได้สร้างความเชื่อมั่นให้กับประชาชนในเรื่องของวัคซีนเป็นอย่างดี ได้เห็นชอบที่ อย. มีแนวทางในการดำเนินงานเพื่อก้าวสู่Smartอย.พร้อมมอบนโยบายเร่งด่วนให้เพิ่มความเข้มงวดในการกลั่นกรองโฆษณาผลิตภัณฑ์สุขภาพโอ้อวดเกินจริงที่เผยแพร่ผ่านสื่อต่างๆ โดยเฉพาะช่องทางออนไลน์ รวมถึงตรวจสอบการได้รับอนุญาตผลิตภัณฑ์ และให้ประสานกับหน่วยงานที่เกี่ยวข้อง เช่น ตำรวจ กสทช. สบค. ดำเนินคดีตามกฎหมายอย่างรวดเร็ว เพื่อให้ผู้บริโภคได้ใช้ผลิตภัณฑ์ที่มีคุณภาพและมีความปลอดภัย รวมทั้งให้ต่อยอดการดำเนินภารกิจด้านต่าง ๆ เพื่อก้าวสู่การเป็น
Smartอย. “รวดเร็ว ปลอดภัย นำไทยสู่สากล”
ดร.สาธิตกล่าวต่อว่า สำหรับในปี 2565 มุ่งเน้นดำเนินงาน 7 โครงการ คือ 1.สร้างความมั่นคงด้านยาและเวชภัณฑ์ในสถานการณ์โควิด 19 2.การพัฒนาพืชสมุนไพรกัญชา กัญชง และกระท่อม 3.การพิจารณาอนุญาตผลิตภัณฑ์สุขภาพให้รวดเร็ว โปร่งใส มีประสิทธิภาพ 4.พัฒนาระบบและกลไกการควบคุมกำกับดูแลเชิงรุก5.การสร้างความรอบรู้ด้านผลิตภัณฑ์สุขภาพ 6.พัฒนาสู่องค์กรดิจิทัล 7.พัฒนาบุคลากรให้ทันสมัย มีความสามารถด้านเทคโนโลยีดิจิทัล และเป็นองค์กรสุขภาพดี โดยมีนโยบายเน้นหนักด้านอาหารและยา ได้แก่ การสร้างความมั่นคงด้านสุขภาพ เร่งพิจารณาอนุญาตผลิตภัณฑ์ที่จำเป็นในภาวะฉุกเฉิน เช่น การจัดช่องทางด่วนสำหรับผลิตภัณฑ์ที่ใช้กับโควิด 19 ส่งเสริมการพัฒนาผลิตภัณฑ์สุขภาพในประเทศ เพื่อเพิ่มความมั่นคง ลดการพึ่งพาจากต่างประเทศ,จัดการปัญหาโฆษณาผลิตภัณฑ์สุขภาพผิดกฎหมายออนไลน์ ร่วมกับe-Market Placeและ โซเชียลมีเดียต่างๆ และจับกุมดำเนินคดีผู้กระทำผิดร่วมกับหน่วยงานที่เกี่ยวข้อง,ส่งเสริมสมุนไพร กัญชา/กัญชง เพื่อสุขภาพและเศรษฐกิจ ตั้งเป้าการบริโภคผลิตภัณฑ์สมุนไพรให้เพิ่มขึ้นอย่างน้อย 5% และเพิ่มรายการผลิตภัณฑ์ที่เอื้อให้ผู้ประกอบการลดทรัพยากรในการวิจัยและระยะเวลาการขึ้นทะเบียน อย่างน้อย 200 รายการ และพัฒนากระบวนการอนุมัติอนุญาตให้ “รวดเร็ว ทันใจ โปร่งใส” โดยเฉพาะการต่อใบอนุญาตภายใน 3 นาที
********************************27 ตุลาคม 2564
วันจันทร์ที่ 4 ตุลาคม 2564
Govt Spokesperson: Approx. 2.3 billion Baht generated under Phuket Sandbox scheme
Govt Spokesperson: Approx. 2.3 billion Baht generated under Phuket Sandbox scheme
Government Spokesperson Thanakorn Wangboonkongchana disclosed about the Phuket Sandbox scheme that cumulative number of tourists under the scheme, as of September 30, 2021, has totaled 38,699 persons, out of whom 0.3% was found positive from the COVID-19 screening process. Room reservation under SHA+ Phuket Sandbox during July 2021- February 2022 accounts for 716,898 nights. As for Phuket Sandbox 7+7 (Phuket Extension) and Samui Plus schemes, cumulative number of tourists account for 399 and 907 persons respectively. Economic value generated from the Phuket Sandbox scheme accounts for 2.254 billion Baht, while Phuket Sandbox 7+7 (Phuket Extension) and Samui Plus schemes have generated economic value worth 12.16 million and 66.58 million Baht respectively.
The Government Spokesperson added that Prime Minister and Defense Minister Gen. Prayut Chan-o-cha handed down a policy to transform Thai tourism, and promote Phuket under the Phuket Sandbox scheme as ‘World Class Destination’ with an aim to attract approx. 1 million tourists during the 4th quarter of 2021 and 1st quarter of 2022 (or no less than 5,000 tourist/day), and generate over 60 billion Baht in revenue. A number of measures has been eased to facilitate incoming tourists, such as reduction of quarantine period to 7 days, measures related to Group COE, permission of Russia’s commercial flights to Phuket, etc. The plan to transform Phuket to a ‘World Class Destination’ in 2022 will be carried out under the concept of SUPRA, that is, 1) Safety, 2) Upgrading, 3) Pro-Poor, 4) Refine, and 5) Activities.
According to the Government Spokesperson, 62 out of 72 million Thais will be vaccinated by the end of this year, accounting for 90% of the country’s populations. By then, Thailand will be ready to transform its tourism to become world class destination with recognized public health standard that could boost confidence of both foreign tourists and Thai people.